คุ้มไหมกับไฟกทม.39ล้าน
รายงานวันจันทร์-ผ่านครึ่งเดือนคนดูล้าน 4-ค้าขาย 7 ล้าน,กลายเป็นเรื่องที่ถูกวิจารณ์กันยกใหญ่ สำหรับกิจกรรม แสงสีแห่งความสุข Bangkok Light of Happiness ที่ลานคนเมือง ศาลาว่าการ กทม. เสาชิงช้า ระหว่างวันที่ 30 ธ.ค.58–31 ม.ค.59 หรือ 1 เดือนเต็ม ที่ ม.ร.ว.สุขุมพันธุ์ บริพัตร ผู้ว่าฯ กทม. มีนโยบายส่งเสริมสนับสนุนและฟื้นฟูการท่องเที่ยวในพื้นที่กรุงเทพฯ,งานนี้ กทม.ได้อนุมัติงบ 39 ล้านบาท สำหรับจัดกิจกรรมนี้ทำให้ถูกวิพากษ์หนักว่าสิ้นเปลือง ไม่คุ้มค่า ลามไปถึงเรื่องความโปร่งใสของการจัดจ้าง??????,อมร กิจเชวงกุล รองผู้ว่าฯ กทม. ชี้แจงถึงเหตุผลของการจัดกิจกรรมนี้ว่า ที่ผ่านมา กทม.ให้ความร่วมมือกับรัฐบาลในการส่งเสริมการท่องเที่ยวมาโดยตลอด ทั้งนี้ หลังจากเกิดเหตุคนร้ายลอบวางระเบิดที่บริเวณแยกราชประสงค์ ม.ร.ว.สุขุมพันธุ์ บริพัตร ผู้ว่าฯ กทม. พยายามเดินหน้าสร้างความมั่นใจกับประชาชนและนักท่องเที่ยว แต่งบประมาณปี 2559 ซึ่งสำนักวัฒนธรรม กีฬาและการท่องเที่ยว ได้เสนอขอสภา กทม. 300 ล้านบาท รวม25 โครงการ เพื่อสนับสนุนการท่องเที่ยว ถูกตัดออก 20 โครงการ และได้รับงบเพียง 50 ล้านบาท ผู้ว่าฯ กทม.จึงมีคำสั่งเมื่อ 8 ต.ค.58ดำเนินการเรื่องจัดกิจกรรมที่มีความจำเป็นซึ่งจะสนับสนุนการท่องเที่ยวเร็วที่สุด และเห็นว่าช่วงปีใหม่นี้เป็นช่วงที่เหมาะสม ผู้ว่าฯจึงของบส่วนกลางมาทำ,ส่วนกระบวนการจัดจ้าง คณะทำงานมีข้อเสนอ 3 วิธี คือ 1.ซื้ออุปกรณ์ และติดตั้งเอง 2.ให้เอกชนมาร่วมทำ และ 3.จ้างมาจัดการแสดง ซึ่งเราเลือกใช้วิธีนี้ เนื่องจากเอกชนต้องติดตั้งไฟให้เสร็จภายในเวลากำหนด พร้อมทั้งดูแลบำรุงรักษาอุปกรณ์ตลอดการจัดงาน 30 วัน ซึ่งหากถามว่าแพงหรือไม่39ล้านบาท ขอเรียนว่าไม่แพงเมื่อเทียบกับการดำเนินงานในลักษณะเดียวกัน กิจกรรมเดียวกัน,เราตั้งเป้าคนเข้ามาชมไฟตลอดทั้งเดือน 4 แสนคน แต่เมื่อเกิดประเด็นตามสื่อ ปรากฏว่า ในวันที่ 30 ธ.ค.58 มีผู้เข้าชม 188,505คน โดยนับจำนวนคนจากเครื่องวอล์กทรู ซึ่งเป็นเครื่องตรวจวัตถุระเบิดโลหะก่อนเข้างาน สามารถบันทึกจำนวนคนผ่านเข้าออกได้ และในวันที่ 31 ธ.ค.58 ซึ่งเป็นวันเคาต์ดาวน์ มีคนเข้าชมมากถึง 352,602 คน ทั้งๆที่ลานคนเมืองไม่ได้จัดกิจกรรมเคาต์ดาวน์ แต่คนที่ไปร่วมงานสวดมนต์ข้ามปีที่สนามหลวง หรือไปร่วมงานเคาต์ดาวน์ที่อื่นกลับมาดูไฟที่นี่ ทำให้คืนนั้นคนแน่นมากที่ลานคนเมือง,ทั้งนี้ ล่าสุดสถิติคนเข้าชมไฟ ณ วันที่ 13 ม.ค.2559 มีผู้เข้าชมไฟที่ลานคนเมืองแล้ว 1,420,035 คน ซึ่งเกินกว่าที่ตั้งเป้าไว้ขณะที่ในส่วนของร้านค้าของ กทม. และร้านค้าที่เราเชิญมาขายสินค้าที่ถนนคนเดิน มียอดจำหน่ายสินค้ารวมกว่า 7 ล้านบาท,กับเสียงตอบรับจากผู้เข้าชม รองผู้ว่าฯ กทม.บอกว่า ช่วงแรกๆแม้มีการตำหนิการใช้งบประมาณ แต่เมื่อถามผู้เข้าชมส่วนใหญ่พอใจบอกว่าสวยงาม ทั้งนี้ หลังจากจัดงานได้ 10 วัน กทม.ได้สำรวจกลุ่มบริษัทจัดทัวร์พบว่ามีนักท่องเที่ยวต่างชาติเข้าชมงานมากขึ้น ซึ่งตรงกับวัตถุประสงค์ของเราคือ อยากให้นักท่องเที่ยวได้เห็นไฟแสงสี พร้อมกับเดินเที่ยวบริเวณนี้ให้รู้จัก กทม.ชั้นใน นอกจากนี้นักท่องเที่ยวแต่ละคนก็ทำในสิ่งที่เราต้องการคือ ถ่ายรูปแล้วอัพโหลดผ่านโซเชียลมีเดีย ทำให้ทุกวันนี้ในโซเชียลมีเดียจะมีภาพเกี่ยวกับกิจกรรมนี้เยอะมาก,เมื่อถามว่า ในอนาคตจะมีการจัดงานในลักษณะนี้อีกหรือไม่ รองอมร บอกว่า กทม.จะให้สถาบันภายนอกที่น่าเชื่อถือได้ทำการประเมินผลหลังจัดกิจกรรมเสร็จ เพื่อสรุปผลความพึงพอใจของประชาชน ถ้าเห็นด้วย ปีหน้า กทม.จะจัดอีก เพื่อให้ลานคนเมืองเป็นสถานที่หนึ่งบันทึกในปฏิทินการท่องเที่ยวประจำปี.
กลายเป็นเรื่องที่ถูกวิจารณ์กันยกใหญ่ สำหรับกิจกรรม แสงสีแห่งความสุข Bangkok Light of Happiness ที่ลานคนเมือง ศาลาว่าการ กทม. เสาชิงช้า ระหว่างวันที่ 30 ธ.ค.58–31 ม.ค.59 หรือ 1 เดือนเต็ม
สุขุมพันธุ์ บริพัตร,แสงสีแห่งความสุข,39 ล้านบาท,Bangkok Light of Happiness,ลานคนเมือง,ท่องเที่ยว,อมร กิจเชวงกุล,ข่าว,ไทยรัฐฉบับพิมพ์